b"\n_START_ARTICLE_\nUltimate Fighting Championship\n_START_PARAGRAPH_\nUltimate Fighting Championship (UFC) er verdens st\xc3\xb8rste Mixed Martial Arts organisation, som arrangerer nationale- og internationale fuldkontaktskampe i dette regi.\n_START_SECTION_\nHistorie\n_START_PARAGRAPH_\nOrganisationen blev etableret i USA i 1993, og har hovedkontor i Las Vegas i staten Nevada, USA. Indtil 2001, hvor UFC blev opk\xc3\xb8bt af selskabet Zuffa, som er ejet af Lorenzo Fertitta og Frank Fertitta og nuv\xc3\xa6rende UFC pr\xc3\xa6sident, Dana White, havde organisationen ikke form\xc3\xa5et at opn\xc3\xa5 til signifikant kendskab hverken i USA eller internationalt. I forbindelse med opk\xc3\xb8bet af UFC blev netop Dana White indsat som pr\xc3\xa6sident for selskabet, og det er under hans lederskab at UFC er blevet til en den multimilliard forretning, det nu er.\n_START_SECTION_\nProfiler\n_START_PARAGRAPH_\nUFC har i tidens l\xc3\xb8b fostret nogle profiler inden for MMA, og, som resultat af den omfattende medied\xc3\xa6kning UFC har opn\xc3\xa5et via blandt andre TV-stationerne FOX og ESPN, er blevet verdensber\xc3\xb8mte og dermed har v\xc3\xa6ret i stand til at fremme sporten og ikke mindst organisationens indtjeningsgrundlag via tilskuere og de s\xc3\xa5kaldte pay per views under kampene i et hastigt tempo. Blandt de k\xc3\xa6mpere som historisk har trukket flest live-tilskuere samt fjernsyns- og streamingseere er Conor McGregor, Khabib Nurmagomedov, Jon Jones, Anderson Silva, Ronda Rousy og Randy Couture.\n_START_SECTION_\nConor McGregor\n_START_PARAGRAPH_\nIrske Conor McGregor gjorde sin entr\xc3\xa9 i UFC i 2014, hvor han p\xc3\xa5 bem\xc3\xa6rkelsesv\xc3\xa6rdig vis besejrede den ene modstander efter den anden i skikkelse af blandt andre h\xc3\xb8jtrangerede k\xc3\xa6mpere og nuv\xc3\xa6rende mestre som Dustin Poirier,Max Holloway og Chad Mendes, hvilket i 2015 gjorde ham fortjent til en titelkamp mod den p\xc3\xa5 dav\xc3\xa6rende tidspunkt forsvarende fjerv\xc3\xa6gtsmester, Jose Aldo. McGregor vandt titelkampen via knockout efter blot 13 sekunder, og avancerede derefter videre til det f\xc3\xb8lgende \xc3\xa5r k\xc3\xa6mpe for letv\xc3\xa6gtsb\xc3\xa6ltet imod mesteren i den division, Eddie Alvarez - kamp Conor McGregor ogs\xc3\xa5 vandt via knockout, hvilket gjorde ham til den f\xc3\xb8rste mester nogensinde i to divisioner i UFC. Conor McGregor anses af UFC's pr\xc3\xa6sident, Dana White, for at v\xc3\xa6re organisationens st\xc3\xb8rste stjerne og tr\xc3\xa6kplaster.\n_START_SECTION_\nRonda Rousey\n_START_PARAGRAPH_\nRonda Rousey startede sin karriere inden for kampsport med judo og opn\xc3\xa5ede plads p\xc3\xa5 det amerikanske olympiske hold ved olympiaden i Beijing i 2008, hvor hun opn\xc3\xa5ede en bronzemedalje i 70kg v\xc3\xa6gtklassen I 2012 skrev Rousey kontrakt med UFC, som den f\xc3\xb8rste kvinde nogensinde, og hun dominerede fra start bantamv\xc3\xa6gtklassen. Hun forblev mester i den v\xc3\xa6gtklassen helt indtil 2015, hvor hun tabte titlen til den boksest\xc3\xa6rke amerikaner, Holly Holm. I kraft af at Ronda Rousey var den f\xc3\xb8rste kvindlige k\xc3\xa6mper i UFC banede hun vejen for andre kvinder med ambitioner om at komme til tops inden for MMA, og p\xc3\xa5 trods af hun ikke l\xc3\xa6ngere er mester i UFC regi vedbliver hun if\xc3\xb8lge Dana White med at v\xc3\xa6re den st\xc3\xb8rste profil og tilskuer- og seermagnet p\xc3\xa5 tv\xc3\xa6rs af kvindernes v\xc3\xa6gtklasser.\n_START_SECTION_\nSt\xc3\xb8rste kamp (UFC 229)\n_START_PARAGRAPH_\nD. 6. oktober 2018 m\xc3\xb8dtes den regerende letv\xc3\xa6gtsmester, russeren Khabib Nurmagomedov og Conor McGregor i oktagonen. Kampen, som fandt sted i T-Mobile Arena i Las Vegas var hovedattraktionen i UFC 229 og er til dato den bedst indtjenende kamp i UFC's historie m\xc3\xa5lt p\xc3\xa5 tilskuerindt\xc3\xa6gter med 20.034 live-tilskuere og m\xc3\xa5lt p\xc3\xa5 pay per views med et ukendt antal over to millioner pay per views. Kampen blev d\xc3\xa6kket af sportsmedier verden over i et hidtil uset omfang, og selv dele af pressed\xc3\xa6kningen opn\xc3\xa5ede notabilitet via massiv metakommunikation p\xc3\xa5 sociale medier, blogs og i andre fagmedier inden for MMA, s\xc3\xa5som blandt andet McGregors og Nurmagomedovs p\xc3\xa5kl\xc3\xa6dningskamp i blogsf\xc3\xa6ren samt Conor McGregors udbrud mod Khabib Nurmagomedovs far og ikke mindst islam som religion ved pressem\xc3\xb8det forud for kampen. Kampen blev vundet via submission i fjerde runde af Khabib Nurmagomedov, som dermed forblev mester i letv\xc3\xa6gtsdivisionen, men grundet uroligheder og slagsm\xc3\xa5l mellem McGregors og Nurmagomedovs tr\xc3\xa6nerhold, som foregik umiddelbart efter kampen var slut, fik russeren ikke sit b\xc3\xa6lte p\xc3\xa5 inde i oktagonen, hvilket der ellers er tradition for, og af den \xc3\xa5rsag blev der s\xc3\xa5et tvivl om Khabib Nurmagomedov ville forblive mester efter episoden. UFC har imidlertid siden p\xc3\xa5 organisationens hjemmeside bekr\xc3\xa6ftet at Nurmagomedov er den retm\xc3\xa6ssige regerende letv\xc3\xa6gtsmester.\n_START_SECTION_\nNuv\xc3\xa6rende UFC mestre\n_START_PARAGRAPH_\nUFC best\xc3\xa5r af en mandedivision med i alt otte v\xc3\xa6gtklasser fra flyweight til heavyweight samt en kvindedivision, som er sammensat af fire v\xc3\xa6gtklasser fra strawweight til featherweight."